cyanic-selkie/wikianc huggingface dataset:
Histologie
Elektronmikroskopiese snitte
Met die voorbereiding van snitte vir elektronmikroskopiese ondersoek word daar anders te werk gegaan. Die snitte moet so dun wees dat elektronstrale daardeur kan dring. Die weefsel wat ondersoek moet word, word meestal met glutaraldehied gefikseer. Na fiksering word die weefsel gewoonlik aan 1 tot 2 % osmiumtetroksied blootgestel (dit werk as 'n bykomende fikseermiddel). In elektronmikroskopie speel fiksering 'n baie belangrike rol omdat die snitte so dun is dat die weefsel se normale ultrastruktuur maklik vernietig kan word. Hierna word die weefsel in ŉ epoksie resien of hars ingebed en met behulp van glasmesse in ŉ ultramikrotoom in snitte van 0,2-0,4 ʮ gesny.
'n Glasmes is 'n stuk glas wat op 'n bepaalde manier gebreek word en waarvan die breukvlak as snyvlak funksioneer. Die snitte word in water opgevang en dan geplaas op koperplaatjies wat van baie klein openinge voorsien is. Die koperplaatjies is met 'n lagie Formvar-plastiek of koolstof bedek en die snit rus hierop. Met die elektronmikroskoop kan baie meer detail waargeneem word as met die gewone ligmikroskoop. Kleur kan egter nie met die elektronmikroskoop waargeneem word nie en daarom is dit onnodig dat die snitte gekleur word. Die term kleuring word egter wel in elektronmikroskopie gebruik om aan te dui dat meer kontras in die beeld verkry kan word deur dit in agentia soos osmiumtetroksied, loodsitraat en uranielasetaat te dompel. Die osmiumtetroksied word gewoonlik as 'n bykomende fikseermiddel gebruik en verseker daarbenewens voldoende kontras.
Histochemie en outoradiografie
Benewens bogenoemde ondersoeke word baie navorsing ook gedoen om die ligging van stowwe wat vir lewende selle noodsaaklik is, soos nukleïensure en ensieme, in die weefsel te bepaal. Navorsing op hierdie gebied, wat as histochemie bekend staan, word sowel onder die ligmikroskoop as onder die elektronmikroskoop gedoen. Een tegniek is om die snit met spesifieke chemiese middels te laat reageer, waardeur die ligging van ŉ bepaalde verbinding afgelei kan word van 'n gekleurde vlek op die snit. Nog 'n metode wat gebruik word, is outoradiografie. Die stof wat in die sel opgespoor moet word, word eers deur middel van 'n radioaktiewe opspoormiddel "gemerk" en die snit word dan met 'n radiosensitiewe emulsie bedek. Die ligging van die gemerkte stof kan so opgespoor word.
Dit is ook moontlik om die aanwesigheid van sekere stowwe deur immunologiese metodes aan te toon. Met behulp van teenliggaampies wat aan fluoresserende kleurstowwe gekoppel word, word die selbestanddele wat daarvoor gevoelig is, opgespoor. Hierdie uitgebreide histologiese tegnieke het daartoe aanleiding gegee dat die mens se insig in baie siektes geweldig uitgebrei het. Veral op die gebied van die patologiese anatomie is die vergelyking tussen siek en gesonde weefsel deur middel van histologiese metodes baie belangrik om 'n bepaalde simptoom te kan identifiseer.
1774
Die jaar 1774 was 'n gewone jaar wat volgens die Gregoriaanse kalender op 'n Saterdag begin het. Dit was die 74ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
Ólvega
Ólvega is 'n munisipaliteit in die provinsie Soria in die Spaanse outonome gebied Kastilië en León.
1772
Die jaar 1772 was 'n skrikkeljaar wat volgens die Gregoriaanse kalender op 'n Woensdag begin het. Dit was die 72ste jaar van die 18de eeu n.C. In teenstelling met gewone jare het die jaar 366 dae en 'n 29 Februarie gehad.
Mimi Michaels
Mimi Michaels (gebore 22 Februarie 1983) is 'n Amerikaanse aktrise. Sy is bekend vir haar rolle in die rolprente Aimee Semple McPherson (2006), The Ugly Truth (2009), Gamer (2009), en Dope (2015).
Axinella anamesa
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1957 deur De Laubenfels.
Charles Chaplin jr.
Charles Chaplin jr. (5 Mei 1925 – 20 Maart 1968) was 'n Amerikaanse akteur. Hy was bekend vir sy rolle in die rolprente Fangs of the Wild (1954), Girls Town (1959), en The Beat Generation (1959), en in die televisiereeks Matinee Theatre (1955).
FC Groenwit Wolfen
FC Groenwit Wolfen  is 'n sokkerklub uit Bitterfeld-Wolfen in die deelstaat Sakse-Anhalt in Duitsland. Die klub is in 1919 as Wolfener Ballspielclub gestig. Teen ongeveer 1945 is die klub herdoop na VfL Wolfen en later na IG Farben Sportverein. Na die Tweede Wêreldoorlog is die klub deur die Geallieerdes ontbind en eers op 15 Desember 1948 herstig as Betriebssportgemeinschaft Chemie Agfa Wolfen (die filmmaatskappy Afga het 'n groot fabriek in Wolfen gehad).
In 1957 het die klub weer sy naam verander deur die “Afga” uit te laat (die maatskappy se fabrieke in Oos-Duitsland is deur die kommunistiese regering genasionaliseer en na ORWO herdoop), nadat daar met BSG Aktivist Sandersdorf saamgesmelt is. Die klub was relatief suksesvol in die DDR – daar is 24 seisoene in die DDR-liga deurgebring (die Oos-Duitse tweede liga) en in 1956 is die kwarteindstryd van die FDGB-beker gehaal deur SC Lok Leipzig in die ronde van 16 te verslaan. Die klub is in die kwarteindstryd deur ASK Voorwaarts Berlyn uitgeskakel.
In 1990 is die klub herdoop as SG Chemie Wolfen en op 21 Januarie 1994 het die sokkerafdeling onafhanklik geraak as FC Groenwit Wolfen.
Eksterne skakels
•	Amptelike klubwerf
Jaimie Alexander
Jaimie Alexander (gebore 12 Maart 1984) is 'n Amerikaanse aktrise. Sy is bekend vir haar rolle in die rolprente Thor (2011), The Last Stand (2013), en Thor: The Dark World (2013), en in die televisiereeks Kyle XY (2006).
Axinella antarctica
Axinella antarctica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1964 deur Koltun.
La Bouille
La Bouille is 'n Franse dorp in die département Seine-Maritime (région Normandië), suidwes van Rouen, met sowat 800 inwoners (2014).
Die dorp is op die linkeroewer van die Seinerivier. Dit word deur die La Londe-bos begrens.
BMW M40
Die BMW M40 is 'n viersilinder-petrolenjin met enkelbonokas wat van 1987–1994 vervaardig is. Dit het as BMW se basismodel-viersilinderenjin gedien en is vanaf 1989 saam met die BMW M42 DBNA-viersilinderenjin met 'n hoër prestasie vervaardig.
In vergelyking met sy M10-voorganger, gebruik die M40 'n bandgedrewe nokas en hidrouliese tappe. Net soos die M10 gebruik die M40 'n ysterblok en 'n aluminiumsilinderkop. Brandstofinspuiting vir die E30-weergawes is Bosch Motronic 1.3, en die E36-weergawes gebruik die Bosch Motronic 1.7.
Na die bekendstelling van die BMW M43- enjin in 1991, begin die M40 uitgefaseer word.
Eikenhofdam
Die Eikenhofdam verskaf besproeiingswater aan die plase in die Elginvallei.
Hierdie dam lê in die Palmietrivier naby Grabouw, wes van die R321-pad, tussen Elgin en die Viljoenspas en by 34° 7′ 12″ suid en 19° 1′ 59.52″ oos.
Die damwal is 300 m lank en 46 m hoog en is in 1977 gebou. Dit het 'n bakmaat van 29 miljoen m³, vorm 'n stumeer van maksimaal 2,4 km² en is dan 8,57 km lank. Rondom die dam is veral appelboorde en die omgewing leen hom tot ontspanningsmoontlikhede.
1775
Die jaar 1775 was 'n gewone jaar wat volgens die Gregoriaanse kalender op 'n Sondag begin het. Dit was die 75ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
Michael Chaplin (akteur)
Michael Chaplin (gebore 7 Maart 1946) is 'n Amerikaanse akteur, skrywer, en vervaardiger. Hy is bekend vir sy rolle in die rolprente A King in New York (1957), The Sandwich Man (1966), en Charlie Chaplin Untold Story.
Potsdam, Oos-Kaap
Potsdam is 'n dorp in die Oos-Kaapse munisipaliteit Buffalo City (wat onder meer Oos-Londen en King William's Town insluit). Die dorp, wat halfpad tussen Oos-Londen en King William's Town en naby die N2-snelweg geleë is, is na die Duitse garnisoenstad Potsdam (tans die hoofstad van die deelstaat Brandenburg) genoem.
Aly Michalka
Aly Michalka (gebore 25 Maart 1989) is 'n Amerikaanse aktrise en vervaardiger. Sy is bekend vir haar rolle in die rolprente Easy A (2010), Sequoia (2014), en Weepah Way for Now (2015), en in die televisiereeks iZombie (2015).
Potsdam, Oos-Kaap
Hoër onderwys
Die hoofkampus van die Grens-technikon was geleë in Potsdam. In 2005 het dié technikon, die Technikon Oos-Kaap en die Universiteit van Transkei saamgesmelt om die Walter Sisulu-universiteit te vorm.
Caedite eos. Novit enim Dominus qui sunt eius.
'n Minder formele vertalings het aanleiding gegee tot variante soos "Maak almal dood; laat God hul uitsorteer." Sommige moderne bronne gee die aanhaling as ''Neca eos omnes. Deus suos agnoscet'', klaarblyklik 'n vertaling uit Engels terug in Latyn, en dus 'n Bybelse verwysing na 2 Timoteus 2:19 wat stelː “Die Here ken dié wat aan Hom behoort,” en: “Elkeen wat sê dat hy aan die Here behoort, moet wegbreek van die ongeregtigheid.”
Agtergrond
Amalric se eie weergawe van die beleg, wat in sy brief aan pous Innocent III in Augustus 1209 beskryf word, lui:
"Terwyl daar nog met die baronne gesprekke gevoer is oor die vrylating van diegene in die stad wat as Katolieke beskou word, het die bediendes en ander persone met 'n lae rang en ongewapen die stad aangeval sonder om op bevele van hul leiers te wag. Tot ons verbasing, skreuend "na wapens, na wapens!", Binne twee of drie uur het hulle die gragte oorsteek en die mure en Béziers is ingeneem. Ons manskape het niemand gespaar nie, ongeag rang, geslag of ouderdom, en byna 20 000 mense het aan die swaard ontkom. Na hierdie groot slagting is die hele stad verwoes en verbrand ..."
Toe hulle uit die erkenning van sommige van hulle ontdek dat daar Katolieke met die ketters gemeng is, het hulle vir die abt gesê: "Heer, wat moet ons doen, want ons kan nie onderskei tussen die gelowiges en die ketters nie." Die abt, net soos die ander, was bang dat baie mense uit vrees vir die dood sou voorgee dat hulle Katolieke is, en na hul vertrek na hul dwaalleer sou terugkeer, en daar word gesê dat hy gese het "Maak almal dood, want die Here weet wie syne is ”(2 Tim. ii. 19) en so is groot getalle in daardie stad is doodgemaak.
Caesarius het nie definitief gesê dat hierdie sin gebruik is nie, hy het geskryf dat Amalric "volgens berigte dit gesê het (dixisse fertur in die oorspronklike teks). Alhoewel daar twyfel bestaan dat die abt hierdie woorde gesê het, is daar weinig twyfel dat hierdie woorde die gees van die aanval vasgevang het, en dat Arnaud en sy kruisvaarders beplan het om die inwoners van enige vesting wat weerstand bied dood te maak. Die kruisvaarders (waarna Arnaud as nostri, ons manne ' verwys het) het verwoes en doodgemaak sonder voorbehoud.
Potloodromp
'n Potloodromp is 'n noupassende romp met 'n reguit, smal snit. Oor die algemeen val die soom net onder die knie en is aangepas vir 'n goeie pas. Dit is vernoem na sy vorm: lank en skraal soos 'n potlood.
Styl
Die potloodromp mag gedra word óf as 'n aparte stuk klere of as deel van 'n pakkie. 'n Potloodromp het gewoonlik 'n opening op die rug, of minder algemeen op die kante, aangesien sy skraal, smal vorm andersins die beweging van die draer beperk. Soms is daar 'n skopplooi, wat minder vel ontbloot, in gebruik in plaas van 'n opening. Potloodrompe wat gemaak is van rekbare gebreide materiaal het nie normaalweg ventilasie of plooie nodig nie.
Axinella arborescens
Axinella arborescens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Peugeot
In 2008, 117 jaar nadat hulle begin het om motorkarre te vervaardig, het Peugeot reeds 50 miljoen motors gebou.
Axinella arborescens
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Peugeot
Tydrenne
Peugeot se Oos-Afrikaanse invoerders het in die 1960's 'n baie indrukwekkende rekord in tydren gehad; Nick Nowicki en Paddy Cliff het die Oos-Afrikaanse Safari in 1963 gewen met 'n Marshall's-ingevoerde 404-sedan. In 1966 en 1967 het Tanzanië se Tanganyika Motors die wenner, 'n 404 Inspuit-sedan ingeskryf, geloods deur wyle Bert Shankland en Chris Rothwell. Peugeot het ook die Safari-tydren in 1975 (Andersson in 'n 504 Inspuit-sedan) en in 1978 (Nicolas in 'n 504 Coupé V6) gewen, albei motors was fabriekspaninskrywings.
Peugeot het ook verdere sukses behaal in internasionale tydrenne, veral in die Wêreldtydrenkampioenskap met die vierwielaangedrewe turbo-aangejaagde weergawes van die Peugeot 205, en meer onlangs die Peugeot 206. In 1981 het Jean Todt, voormalige navigator vir Hannu Mikkola, Timo Mäkinen en Guy Fréquelin, onder andere, is deur Jean Boillot, die hoof van Automobiles Peugeot, gevra om 'n kompetisie-afdeling vir PSA Peugeot Citroën te skep. Die gevolglike Peugeot Talbot Sport, gevestig by Bois de Boulogne naby Parys, het sy Groep B 205 Turbo 16 by die 1984 Tour de Corse in Mei gedebuteer, en het sy eerste wêreldtydrenoorwinning dieselfde jaar by die 1000 Lakes-tydren in Augustus behaal, in die hande van Ari Vatanen. Uitgesluit 'n uithoutydren waar Peugeot nie deelgeneem het nie, het Vatanen vyf wêreldtydrenne agtereenvolgens gewen.
Peugeot se oorheersing het in die 1985-seisoen voortgeduur. Ten spyte van Vatanen se byna noodlottige ongeluk in Argentinië, het sy spanmaat en landgenoot Timo Salonen Peugeot na sy eerste jaers- en vervaardigerswêreldkampioenskapstitels gelei, ver voor Audi en hul Audi Sport Quattro. In die 1986-seisoen het Vatanen se jong plaasvervanger Juha Kankkunen Lancia se Markku Alén om die jaerstitel geklop en Peugeot het sy tweede vervaardigerstitel voor Lancia gewen. Na die FIA ​​se verbod op Groep B-motors vir 1987, in Mei ná Henri Toivonen se noodlottige ongeluk, het Peugeot oorgeskakel na tydrenjaagtogte. Deur die 205 en 'n 405 te gebruik, het Peugeot die Dakar-tydren vier keer in 'n ry van 1987 tot 1990 gewen; drie keer met Vatanen en een keer met Kankkunen. In 2015 het Peugeot weer aan die Dakar-tydren deelgeneem met 'n nuutgeboude duinebesie. Vir die 2016 Parys-Dakar het Peugeot 'n nuwe span jaers ingeskryf, insluitend die 9-malige WRC-kampioen Sébastien Loeb en die 12-malige Dakar-wenner Stéphane Peterhansel wat daarin geslaag het om die 2016-uitgawe vir die Peugeot-fabriekspan in die Peugeot 2008 DKR te wen.
Sportmotorrenne
In die 1990's het die maatskappy aan uithourenne meegeding, insluitend die Wêreldsportmotorkampioenskap en die 24-uur van Le Mans-ren met die 905. Die sportmotorspan is by Vélizy-Villacoublay, Frankryk, gestig. Na vroeë probleme met betroubaarheid en lugdinamika, was die 905 suksesvol in die Wêreldsportmotorkampioenskap, en het agt van die 14 wedrenne oor die 1991- en 1992-seisoene gewen en die span- en bestuurderstitels in 1992. Peugeot het ook die 24-uur van Le Mans gewen in 1992 en 1993. Peugeot het in 2007 teruggekeer na sportmotorrenne en Le Mans met die dieselaangedrewe Peugeot 908 HDi FAP. By die 2007 24-uur van Le Mans het Stéphane Sarrazin die voorposisie verseker, maar die 908's was onbetroubaar en het die oorwinning aan Audi afgestaan. Vir die 2009 24-uur van Le Mans het die Peugeot 908 HDi FAP's algeheel eerste en tweede geëindig, gelei deur die jaers Marc Gené, David Brabham en Alexander Wurz.
Dominic Carter (akteur)
Dominic Carter is 'n Engelse akteur. Hy is bekend vir sy rolle in die televisiereekse Coronation Street (1960), Drop Dead Gorgeous (2006), The Case (2011), en Game of Thrones (2011).
Klopjag
Die term klopjag kan verwys na:
Khandi Alexander
Khandi Alexander (gebore 4 September 1957) is 'n Amerikaanse aktrise. Sy is bekend vir haar rolle in die rolprent Patriots Day (2016) en in die televisiereekse CSI: Miami (2002), Treme (2010), en Scandal (2012).
Mohammad Reza Golzar
Mohammad Reza Golzar (Persies: محمدرضا گلزار) (1977-) is 'n Iranse sanger en akteur.
Hy is gebore op 21 Maart 1977 in 'n gesin van Persiese-Azeri oorsprong. Sy goeie vriend Aria Sajadi het hom met sy toneelspel gehelp. Hy is van oorsprong 'n Tat Persiër, en is in Tehran gebore. Hy het Meganiese Ingeneurswese gestudeer aan die Islamitiese Azad-universiteit. Hy is in Oktober 2020 geïnfekteer met die Koronavirus.
Verwysings
* "Iran threatens tax crackdown on 'overpaid' actors". The Daily Telegraph. London. 9 November 2009. Retrieved 18 August 2010. "5- گلزار: من با افتخار ترک هستم". asriran+video. Retrieved 22 May 2016. Tait, Robert (8 November 2009).
Gobiesocidae
Die Klipsuiers (Gobiesocidae) is 'n vis-familie wat tot die orde Gobiesociformes behoort. Daar is drie en veertig genera met minstens 150 spesies in hierdie familie. Nege van die spesies kom aan die Suid-Afrikaanse kus voor.
Feniks
In die Griekse mitologie is 'n feniks (/ˈfiːnɪks/; Ancient Greek: φοῖνιξ, phoînix), phoînix) 'n legendariese voël met 'n hoë leeftyd wat siklies hergroei of andersins hergebore word. Geassosieer met die son, kry 'n feniks nuwe lewe deur voort te spruit uit die as van sy voorganger. Sommige verhale sê dat dit in 'n vlamvertoning sterf, ander sê dat dit eenvoudig sterf en ontbind voordat dit weer gebore word. Die meeste verhale noem dat dit 500 jaar voor die wedergeboorte leef. Herodotus, Lucan, Plinius die ouere, Pous Clemens I, Lactantius, Ovidius, Isidore van Sevilla en vermoedelik Henog, is onder diegene wat bygedra het tot die hervertelling en verkondiging van die feniksmotief
Gobiesocidae
Kenmerke
Die familie se koppe is redelik plat en die dorsale en anale vinne is klein en naby die stertvin. Die bekken vinne is aangepas om 'n skyf te vorm waarmee die vis aan rotse vassuig. Die vel is glad met geen skubbe nie en bedek met 'n dik slym. Die familie het ook geen swemblaas nie. Die grootte wissel van 3 – 300 cm en die familie leef in vlak water.
Feniks
Die feniks "kon vernuwing simboliseer vernuwing sowel as die son, tyd, die Romeinse Ryk, metempsigose, gewyding, opstanding, lewe in die hemelse Paradys, Christus, Maria, maagdelikheid, die buitengewone man en spesifieke eienskappe van die Christelike lewe".
Egiptiese oorsprongshipotese en die Bennu
Klassieke lesings oor die feniks verwys na 'n moontlike oorsprong van die feniks in antieke Egipte. In die geskrifte van Herodotus uit die 5de eeu vC maak die feniks 'n verskyning. Byvoorbeeld, in sy aanhaling: [Die Egiptenare] het ook 'n ander heilige voël genaamd die feniks wat ek self nog nooit gesien het nie, behalwe op foto's. Dit is inderdaad 'n groot seldsaamheid, selfs in Egipte, wat slegs een keer in vyfhonderd jaar daarheen kom (volgens die verhale van die mense van Heliopolis), wanneer die ou feniks dood is. Die grootte en voorkoms daarvan, as dit op die foto's is, is soos volg: - Die verekleed is gedeeltelik rooi, gedeeltelik goue, terwyl die algemene merk en grootte amper presies dié van die arend is. Hulle vertel 'n verhaal van wat hierdie voël doen, wat nie vir my geloofwaardig is nie: dat hy die hele pad van Arabië af kom, en die ouervogel, almal met pleister oorgetrek, na die tempel van die son bring, en daar begrawe die liggaam. Om hom te bring, sê hulle, vorm hy eers 'n mirrebal so groot soos wat hy vind dat hy kan dra; dan hol hy die bal uit en plaas sy ouer binne, waarna hy met vars mirre oor die opening bedek, en die bal is dan presies dieselfde gewig as aan die begin; daarom bring hy dit na Egipte, gepleister soos ek gesê het, en plaas dit in die tempel van die son. Dit is die verhaal wat hulle vertel oor die handelinge van hierdie voël.
Gedurende die 19de eeu het geleerdes vermoedens bevestig dat die Egiptenare in Heliopolis die Bennu vereer het, 'n sonvoël wat in baie opsigte soortgelyk aan die Griekse feniks was. Egiptiese bronne wat die bennu in ag neem, is egter dikwels problematies en is op verskillende maniere geïnterpreteer.
Tuinroetedam
Die Tuinroetedam verskaf water vir huishoudelike gebruik aan George in die Wes-Kaap.
Hierdie dam lê 6 km uit die middedorp van George, tussen die woonbuurt Eden en Saasveld, by die samevloeiing van die Kat- en die Swartrivier en by 33° 57′ 51″ suid en 22° 30′ 51″ oos.
Dit is in 1984 gebou met 'n volume van nagenoeg 10 miljoen m³ en 'n maksimum area van slegs 0,871 km². In 2019 is die oorloop van die damwal van 179,94 m tot 182,5 m verhoog waardeur die bakmaat tot 12½ miljoen m³ toegeneem het.
In die mooi natuurskoon rondom die dam is volop ontspanningsgeleenthede.
Fondsrekeningkunde
Fondsrekeningkunde word tipies toegepas wanneer 'n verskaffer van finansiering sekere beperkinge plaas op die gebruik van die fondse deur die ontvanger daarvan. Ten einde te verseker dat die fondse aangewend word in ooreenstemming met die vereistes van die skenker of die befondser (soms die Wet), word fondsrekeningkunde dikwels gebruik. Dit beklemtoon verantwoording eerder as winsgewendheid, en word dus in die algemeen gebruik deur organisasies sonder winsoogmerk (soos universiteite), regeringsinstellings, klubs, ens. Hiervolgens bestaan 'n fonds uit 'n self-balanserende versameling rekeninge en word elke fonds as onbeperk, tydelik beperk of permanent beperk, na gelang van die vereistes, aangedui.
Die term fondsrekeningkunde word soms ook gebruik vir die rekeningkunde wat vir beleggingsportefeuljes, soos aandele, kommoditeite en / of vaste eiendom gehou in 'n beleggingsfonds soos 'n onderlinge fonds of verskansingsfonds, gebruik word. Dit is egter nie dieselfde as die fondsrekeningkunde wat vir organisasies sonder winsoogmerk of regeringsinstellings gebruik word nie.
Oorsig
Organisasies sonder winsoogmerk en staatsinstellings wat die fondserekeningkunde-stelsel gebruik, se finansiële verslae het hoofsaaklik ten doel om aan die gebruikers daarvan aan te dui hoe die organisasie die fondse wat van die verskaffer daarvan ontvang is, aangewend het, eerder as om aan te dui hoeveel wins gemaak is. Anders as winsgerigte ondernemings, wat 'n enkele stel selfbalanserende rekenings (of grootboek ) gebruik, kan organisasies sonder winsoogmerk meer as een algemene grootboek (of fonds) hê, afhangende van die finansiële verslagdoeningsvereistes van die verskillende fondse. Die Rekenmeester van so 'n organisasie moet in staat wees om verslae te lewer wat die finansiële stand, inkomste en uitgawes vir elk van die individuele fondse uiteensit, asook verslae wat die organisasie se finansiële aktiwiteite in al sy fondse opsom.
In fondsrekeningkunde word tussen twee primêre fondsklasse onderskei, naamlik fondse wat 'n onbeperkte gebruik het, d.w.s wat vir enige wettige doeleindes deur die organisasie gebruik kan word en dié wat slegs ooreenkomstig voorskrifte gebruik kan word en dus beperk word in die gebruik daarvan. Voorbeelde van beperkings is wetlike vereistes waar die fondse slegs wetlik vir 'n spesifieke doel gebruik kan word, of 'n beperking wat deur die skenker of verskaffer opgelê word. Hierdie beperkings van die skenker / verskaffer word gewoonlik skriftelik gekommunikeer, byvoorbeeld by wyse van die voorwaardes van 'n ooreenkoms, staatsubsidie, testament of geskenk.
Fondsrekeningkunde stel 'n organisasie dus in staat om sy finansiële bronne te skei tussen dié wat onmiddellik beskikbaar is vir voortgesette bedrywighede en dié wat vir 'n spesifieke doel aangewend moet word. Dit bied ook 'n ouditspoor wat aandui dat alle fondse vir hul beoogde doel aangewend is en dus van beperkings vrygestel is.
Suid-Afrikaanse universiteite wat op staatsondersteuning aangewese is, kan as voorbeeld gebruik word. Die universiteit ontvang 'n subsidie van die staat om vir sy algemene bedryf voorsiening te maak (en wat hy dus kan aanwend om bedryfsuitgawes te finansier), 'n subsidie wat slegs vir navorsingsdoeleindes gebruik mag word, en 'n verdere subsidie wat slegs vir kapitaalbesteding aangewend mag word. Die universiteit moet met gereelde tussenposes oor elkeen van hierdie aktiwiteite aan die staat verslag doen, elk onderhewig aan spesifieke verslagdoeningsvereistes soos dit deur die staat neergelê is. Die universiteit kan ook skenkings van private instansies ontvang, onderhewig aan spesifieke vereistes, byvoorbeeld dat die fondse slegs vir kankernavorsing gebruik mag word. Dan moet daar gereeld aan die skenkers verslag gedoen word oor die aanwending van die fondse. Die universiteit moet dus 'n stelsel hê om oor elk van hierdie aktiwiteite afsonderlik en ooreenkomstig die verslagdoeningsvereistes van die spesifieke aktiwiteit verslag te doen. Dit word gedoen deur afsonderlike fondse op te stel, elk met 'n eie stel rekeninge om die verslagdoening te fasiliteer.
Organisasies sonder winsoogmerk
Onbeperkte fondse is, soos hul naam aandui, onbeperk, en organisasies het dus die reg om dit vir enige wettige doel (natuurlik in ooreenstemming met die organisasie se doelwitte) te gebruik. Daar is gewoonlik net een só 'n fonds nodig, dikwels die Algemene Fonds genoem. Groter organisasies gebruik egter soms verskeie Algemene Fondse om hulle te help met die verantwoording van hulle hulpbronne. Onbeperkte fondse kan die volgende insluit:
Beperkte fondse kan die volgende insluit:
Rekeningkundige grondslag en finansiële verslagdoening
Net soos winsgewende organisasies, stel organisasies sonder winsoogmerk en die staat ook finansiële state op. Dit word opgestel in ooreenstemming met die verslagdoeningsvereistes in die land waar hulle gevestig is, of as hulle groot genoeg is, kan dit volgens International Financial Reporting Standards Internasionale opgestel word. As die organisasie klein is, kan sy finansiële state op 'n kontantgrondslag opgestel word, maar groter maatskappye gebruik gewoonlik die toevallingsgrondslag vir hulle finansiële state.
Groter organisasies sonder winsoogmerk in Suid-Afrika, soos universiteite, stel hulle finansiële state ooreenkomstig IFRS op. IFRS is 'n rekeningkundige raamwerk wat wyd in die wêreld gebruik word en stel voorskrifte daar waaraan finansiële state moet voldoen.
Die finansiële state van organisasies sonder winsoogmerk en die staat bevat onder meer dieselfde vier standaard state as dié van winsgewende organisasies:
Rekenaargesteunde ontwerp
Rekenaargesteunde ontwerp (RGO) is die gebruik van 'n wye verskeidenheid rekenaargebaseerde hulpmiddelle om ingenieurs, argitekte en ander professionele ontwerpers te steun in hul ontwerpaktiwiteite. Dit is die hoof meetkundige hulpmiddel tydens bestuur van 'n produk se lewenssiklus en behels programmatuur en soms spesiale hardeware. Bestaande pakkette wissel van 2 dimensionele vektorgebaseerde tekenstelsels tot 3 dimensionele parametriese oppervlaktes en ruimtemeetkundige modellering.
duimnael|regs|250px|Rekenaargesteunde ontwerp vir 'n [[krukas.]]
Inleiding
Rekenaargesteunde ontwerp word gebruik om produkte te ontwikkel wat kan bestaan uit goedere wat deur verbruikers gebruik word of goedere wat gebruik word in die vervaardiging van ander produkte. Rekenaargesteunde ontwerp word ook gebruik in die ontwerp van gereedskap en masjinerie wat gebruik word in die vervaardiging van ander komponente. RGO word ook gebruik tydens die tegniese tekening en ontwerp van alle soorte geboue, vanaf klein wooneenhede tot die grootste kommersiële en nywerheidsgeboue (hospitale en fabrieke).
RGO word regdeur die ingenieurswese proses vanaf konsepontwerp, uitleg en die gedetailleerde ingenieursanalise van komponente tot en met die beskrywing van die vervaardigingsmetodes ingespan.
Argitektuur
Programmatuur kan resultate in 'n verskeidenheid formate lewer, maar tipies word 'n grafies gebaseerde resultaat gelewer wat dan gebruik kan word om sketse vir goedkeuring van 'n konsep te lewer en dan ook uiteindelik die uiteindelike werkstekeninge. 'n Voorbeeld sou 'n strukturele ontwerpspakket wees wat gebruik word om die integriteit van 'n staalraamgebou te ondersoek deur die nodige berekeninge te doen om die grootte, sterkte en plasing van komponente te bepaal en die impak van eksterne faktore soos windbelading te evalueer. Die uitset wat gelewer word vanaf so 'n pakket is dikwels 'n lys van materiaalbenodighede en sketse wat deur 'n tegniese tekenpakket verfyn kan word vir die lewer van konstruksietekeninge.
Rekenaargesteunde tekeninge, verwys normaalweg na die tegniese tekeningkomponent van die projek, waar 'n rekenaar die tradisionele tekenbord vervang. Die inset tot hierdie deel van die ontwerpproses kan die vorm aanneem van gespesialiseerde berekeningspakkette, reeds bestaande tekeninge van komponente, grafiese beelde soos kaarte, foto's en ander media of soms selfs handsketse deur die ontwerper self. Die persoon wat dan die RGO-sagteware bestuur se taak is dan om die insette saam te voeg om tekeninge en spesifikasies te lewer wat op hul beurt weer gebruik kan word om 'n raming te maak van materiaalhoeveelhede benodig en totale projekkoste en dan ook die uiteindelike gedetailleerde tekeninge op te stel om die struktuur te bou.
Die spektrum van argitektoniese en ingenieursprojekte waar rekenaargesteunde tekenwerk betrokke is, is wyd uiteenlopend en sluit in argitektoniese-, meganiese-, elektriese-, strukturele-, hidroliese-, binnenshuise ontwerp-, tuinbou- en siviele konstruksieprojekte in. Rekenaargesteunde ontwerpprogrammatuur kan ook gebruik word om insette te lewer tot die ander vorme van ontwerpkommunikasie soos 3D visualisering, modelbou, animasievoorstellings om maar 'n paar te noem.
Rekenaargesteunde tekenprogrammatuur is ook 'n basiese hulpmiddel in ander dissiplines wat verwant is aan argitektuur, byvoorbeeld in Siviele ingenieurswese, by landskapsargitektuur, in padbou, dreineringstelselsontwerp, in kartografie, die opstel van landmetertekeninge vir die beskrywing van grondplanne vir wetlike doeleindes en so meer.
Papierbasdoring
Die papierbasdoring (Vachellia sieberiana ) is 'n boom wat inheems aan Suid-Afrika is en aangetref word in die bosveld van KwaZulu-Natal en noord van die Vaalrivier in Gauteng, KwaZulu-Natal, Limpopo en Mpumalanga. Die bas is gryserig of gelerig bruin en is dikwels kurkagtig of skilfer af. Die reguit dorings word tot 9 cm lank. Die blomme word in klein donserige wit hofies gedra. Die peule is dik, houtagtig en ongeveer 15 cm lank. Die peule gaan eers oop nadat dit van die boom afgeval het. Die boom se FSA-nommer is 187.
Alexander-Newski-gedenkkerk
Die Russies-Ortodokse Alexander-Newski-gedenkkerk op die Kapellenberg in die noorde van Potsdam (deelstaat Brandenburg, Duitsland) is tussen 1826 en 1829 op bevel van die Pruisiese koning Friedrich Wilhelm III vir die Russies-gebore soldate van die koor in die Russiese Kolonie Alexandrowka opgerig.
Die sakrale gebou in die Oud-Russiese boustyl, wat volgens ontwerpe van die Sint Petersburgse hofargitek Wassili Petrowitsj Stassow opgerig en deur Karl Friedrich Schinkel van klassisistiese stylelemente voorsien is, het die nou bande tussen Pruise en Rusland versinnebeeld. Ter nagedagtenis aan die Russiese tsaar Alexander I, wat in 1825 oorlede is, is die kerk na sy naamheilige Alexander Jaroslawitsj Newski, 'n Russiese vors wat in die 16de eeu heilig verklaar is, genoem.
Die Alexander-Newski-gedenkkerk is die oudste Russies-Ortodokse kerkgebou in Wes-Europa wat volgens die Oud-Russiese boukuns ontwerp is en 'n voorbeeld van die vroeë Russiese historisme. As deel van die Russiese Kolonie Alexandrowka is die kerk in 1999 deur Unesco tot wêrelderfenis verklaar.
Geskiedenis van die Boererepublieke
Die ontdekking van diamante in die Kimberley-gebied (1869) en goud in die Witwatersrand (1886) lei uiteindelik tot die Tweede Vryheidsoorlog (1899-1902). Met die Vrede van Vereeniging (31 Mei 1902) word die Boererepublieke Britse kolonies.
'n Klein gemenebes
Ná die Britse anneksasie van Natalia, het die Voortrekkers hulle regoor Transvaal, die Noord-Kaap en die Vrystaat gevestig. Die Zuid-Afrikaansche Republiek (ZAR) kom in 1852 en die Republiek van die Oranje-Vrystaat (OVS) in 1854 tot stand. Verskeie kleiner republieke gesentreer rondom familiegroepe is ook gestig, soos die republieke van Stellaland, Goosen, Lydenburg en Vryheid.
Vanaf 1837 tot 1852 het die Voortrekkers se denke ontwikkel van koloniale oriëntasie tot volledige selfbeskikking op eie grondgebied. Vir die Trekkers moes die gemeenskap of gemenebes wat hulle wou stig, net soos by die ou Kaapse patriottebeweging, die algemene welsyn van al die lede van die gemeenskap bevorder. Die vestiging van die twee republieke het groot uitdagings aan die verskillende presidente en Volksraadslede gestel. Groot dele van die Suid-Afrikaanse binneland was onbewoon en moes getem word. Staatsadministrasie moes gevestig word, hoofstede aangelê word, infrastruktuur ontwikkel word en verhoudings met die inheemse bevolkingsgroepe gevestig word.
Teen 1880 het die Britse goewerneur na die Vrystaatse republiek verwys as ’n modelrepubliek. “In die Vrystaat was daar 'n lewende gevoel dat die regering en gemeenskap een is ,iets wat in die suide heeltemal afwesig was of baie onseker was.” Daarby was die OVS teen 1888 die deel van Suid-Afrika wat die beste bestuur is deur middel van ’n suksesvolle staatsadministrasie en belastingstelsels. Kwessies soos die Basoetoe-oorlog en grensgeskille met Brittanje is opgelos deur middel van diplomasie. Bekwame presidente is ondersteun deur ’n sterk, maar klein staatsdiens.
Die vryheidsideaal en onafhanklikheid van ’n gemeenskap gevestig op gesonde regsbeginsels word treffend deur die woorde van die Vrystaatse volkslied verwoord:
Sing burgers, die lied van vryheid
En sing van ons eie volksbestaan
van vreemde oorheersing vry
is op orde, wet en reg gevestig
Ons het ’n plek tussen die state
Daarteenoor noem Giliomee dat die ZAR kenmerke van ’n mislukte staat getoon het. In die ZAR was ’n chaotiese staatsadministrasie en finansies. Konflikte is deur middel van militêre geweld onderdruk wat op ’n stadium selfs gelei het tot ’n burgeroorlog. Verskillende faksies, dorpe en gemeenskappe het die regering se gesag ondermyn. Die ZAR kon nie ’n vreedsame manier vind om minderhede in hul grondgebied te akkommodeer nie.
Die ontdekking van goud en diamante
Die twee Boererepublieke se landelike gemeenskappe was aanvanklik deur ’n rustige bestaansekonomie gekenmerk, wat grotendeels gerig was op die versorging van families, grondbesit en landbou. Bybelkennis, natuurkennis en die voortdurende stryd om vryheid het die landelike bevolking se waardes en welstand bepaal.
Die nywerheidsrewolusie in Brittanje het ’n vraag na nuwe markte en nuwe grondstowwe geskep. Met die ontdekking van diamante in Kimberley in 1869 wou Brittanje ten alle koste die twee republieke weer in die greep van die Britse Ryk kry. Alhoewel Kimberley aanvanklik binne die Vrystaatse republiek geval het, het die Britse owerheid die Vrystaatse aanspraak betwis. Die grensgeskil is na ’n lang onderhandelingsproses opgelos. Die Vrystaat het sy aanspraak op die Kimberley-diamantvelde verloor, maar het ’n paar duisend pond as vergoeding gekry. President Brand het die fondse aangewend om die Vrystaatse Republiek se staatsdiens en infrastruktuur te versterk.
Prospekteerders en goudsoekers het die ZAR reeds van 1850 af deurkruis. In Pelgrimsrus het ’n hele dorp ontstaan toe spoelgoud daar ontdek is. Die ontdekking van ryk goudriwwe in die Witwatersrand gedurende 1886 het daartoe gelei dat mense van heinde en verre na die ZAR gestroom het. Die eens kapitaalarm ZAR het oornag welvarend geword. ’n Goudstad het uit tentdorpe verrys. Teen 1888 was daar reeds 103 goudmyne aan die Rand. Die wit bevolking van Transvaal was 230 000 in 1895, teenoor die 40 000 in 1875. Johannesburg het ’n bevolking van 100 000 gehad waarvan 75 000 uitlanders was. Die impak van die statistiek op die ZAR kan eers verstaan word as die getalle vergelyk word met Pretoria se inwonertal van 6000 en Potchefstroom se 5000 inwoners.
Die dramatiese ekonomiese en maatskaplike omwenteling wat die ontdekking van goud en diamante teweeg sou bring, het landelike Boere onverhoeds betrap. Die nuwe stedelike gemeenskappe was heterogeen, kapitalisties, individueel, en beweeglik ten opsigte van woonplek, beroep, status en welstand. Die politieke en kulturele verskille het vinnig tot ernstige konflik gelei.
Die Transvaalse protesbeweging
Teen 1877 was die ZAR nog glad nie ’n sterk of stabiele republiek nie. Enkele maande voor die Britse anneksasie van Transvaal skryf die staatsprokureur Jorissen dat daar nie iets soos ’n “heg-aaneengesmede volk” bestaan nie. Daar was geen koerant wat die regering gesteun het nie. Die inwoners het ver uitmekaar gebly met die uitsondering van ’n paar dorpe. Die oordrewe individualisme het tot gevolg gehad dat elke burger in sy eie oë die staat was. Die ZAR se eerste paar dekades is gekenmerk deur weifelende leierskap, klein oorloggies, klein politiek, interne rusies en twiste. Omdat daar met die anneksasie van Transvaal op 12 April 1877 deur sir Shepstone 'n burgerlike protesbeweging ontstaan het wat Suid-Afrika onherroeplik verander het.
President Paul Kruger
Die vader van die burgerlike protesbeweging was sonder twyfel die 52-jarige Paul Kruger. Kruger se taak was uiters moeilik:
Kruger was oortuig dat die Britse anneksasie nie net gelate aanvaar kon word nie. Sy strategie het op die aanname berus dat die burgers bokant hul interne verskille moet uitstyg deur hande te vat en saam teen Brittanje op te staan. Om die doel te bereik, het Kruger ’n binnelandse en buitelandse strategie ontwikkel.
Sigbare verset
Na anneksasie het lord Shepstone Londen laat weet dat die protes blote formaliteit was en dat die Transvalers met die toestand tevrede was. Hierdie valse beeld van gewillige Transvaalse onderdane was die oorsaak dat die Britse owerheid simpatiek was teenoor Kruger se aandrang op die behoud van die Hollandse taal en die Boere se tradisies en lewensgewoontes. Hulle was egter onverbiddelik oor die finaliteit van die anneksasie. Kruger het moeite gedoen om die binnelandse verset teen anneksasie so sigbaar te maak dat selfs die optimiste in Brittanje dit nie meer kon ignoreer nie. Kruger het ook lord Shepstone se swak landsadministrasie en sy swak verhoudinge met die inheemse bevolking ontmasker.
Demokratiese benadering
Kruger se konsekwente standpunt was dat slegs ’n amptelike demokratiese volkstemming legitimiteit aan die Britse bewind kon gee. Brittanje het deurgaans geweier om dit toe te staan en daardeur ’n basiese demokratiese reg opgeoffer vir hul imperialistiese strewes.
Kontak met die Britse opposisie
Kruger het na die liberale opposisieparty in Brittanje uitgereik. Vreemd genoeg het die liberale opposisie baie meer begrip getoon vir die morele hoë gronde van die Transvaalse burgers. Kruger se Engelse vriende in die opposisie het selfs ’n goue ring vir hom geskenk waarop die getal stemme teen anneksasie gegraveer was, asook die woorde: Hou moed, u saak is regverdig en moet seëvier.
In 1880 is die Britse premier, Disraeli, se Tory-regering deur Gladstone se liberale party tot ’n val gebring. Kruger is hierdeur bemoedig, veral omdat Gladstone in die aanloop tot die verkiesing beloof het dat hy reg aan die Transvalers sou laat geskied. Vir Kruger was dit ’n ontsaglike teleurstelling toe Gladstone sy beloftes verbreek het. Hy het selfs kort voor die Eerste Vryheidsoorlog ’n laaste persoonlike beroep op Gladstone gedoen. Sy ontnugtering in Gladstone se leë beloftes en koue skouer was een van die oorsake wat hom uiteindelik as laaste opsie die wapen teen Brittanje laat opneem het.
Kontak met stamlande
Kruger het Transvaal as onervare politikus verlaat en in Europa vir die eerste kennis gemaak met die wee van internasionale diplomasie. Die buitelandse besoeke het hom bekend gemaak en op die voorgrond gestel. Kruger het sy buitelandse besoeke gebruik om veral met Duitsland en Nederland kontak te maak. In Nederland het hy onder andere kennis gemaak met die Gereformeerde Kerklike kringe en noue bande gesmee met dr. Abraham Kuyper wat later Eerste Minister van Nederland sou word.
Die mobilisering van Transvalers
Na die aanvanklike gelatenheid het daar baie spoedig ’n gesindheidsverandering onder die Transvaalse burgers plaasgevind. Op ’n volkskongres te Doornfontein is 6591 stemme teen anneksasie uitgebring teenoor die 597 ten gunste daarvan. Die verlies aan vryheid het iets teweeg gebring wat onafhanklikheid nie kon doen nie, naamlik om die Transvaalse Boere as volk saam te snoer.
Van simpatie na vennootskappe onder Boere
Die anti-anneksasie-beweging het ’n breë Suid-Afrikaanse vraagstuk geword met morele steun van baie Engelssprekendes.
Belasting
Die oorskatting van die Britse militêre vermoëns in Suid-Afrika, die onderskatting van die omvang van die verset teen anneksasie, tesame met swak landsadministrasie, was van die grootste foute wat Shepstone en sy latere opvolgers gemaak het om steun onder die plaaslike bevolking te wen. Kruger het in die laaste helfte van 1880 al meer begin voel dat lydelike verset nie meer baat nie. Vanuit sy Christelike oortuiging het hy homself as ’n man van vrede beskou. As realis was hy baie bewus van die mag van Brittanje. Sake het spoedig op ’n punt afgestuur waar Kruger nie meer die burgers langer in toom kon hou nie. Die vonk by die kruitvat was toe Piet Bezuidenhout van Potchefstroom saam met ’n aantal Lydenburg-burgers geweier het om verder belasting te betaal aan ’n administrasie wat hulle nie as wettig erken nie. Kruger het hom na die toneel gehaas, maar agtergekom die gemoedere loop oor. Binne ’n paar dae het 8000 tot 10 000 mense by Paardekraal saamgekom. Oorlog teen Brittanje kon nie meer gekeer word nie.
Oorlog
Op 16 Desember is ’n Boerepatrollie op die kerkplein van Potchefstroom met Engelse geweervuur begroet. Die Eerste Vryheidsoorlog het begin. Die oorlog was egter van korte duur vanweë die Transvalers se klinkende oorwinnings by Laingsnek, Schuinshoogte en Majuba. Die klinkklare oorwinning by Majuba het die Britse Ryk tot in sy fondamente geskud. Naas Bloedrivier was dié slag een van die belangrikste veldslae vir die Afrikaner. Aan die Britse kant het 92 soldate gesneuwel, 135 is gewond en 53 is gevange geneem, terwyl slegs een burger gesneuwel het en vyf gewond was. Brittanje was genoodsaak om vredesonderhandelinge aan te knoop wat aan die ZAR selfbestuur sou gee.
Rioseco de Soria
Rioseco de Soria is 'n munisipaliteit in die provinsie Soria in die Spaanse outonome gebied Kastilië en León.
Geskiedenis van die Boererepublieke
Beperkte onafhanklikheid
Die Pretoria Konvensie van 1881 het nie volle onafhanklikheid vir Transvaal gegee soos hulle voor 1877 gehad het nie. Kruger het egter geredeneer ’n halwe eier is beter as ’n leë dop. Om dié rede het Kruger geskik vir volkome selfregering wat binnelandse sake betref, maar Britse oppergesag wat buitelandse beleid betref. Kruger het al die Transvalers agter hom verenig, die simpatie van die Europese gemeenskap bekom, en die aktiewe steun van Afrikaners regoor Suid-Afrika gemobiliseer.
Vryheid is voorlopig herwin, maar Kruger sou voortaan die vryheid met alle mag en krag verdedig. Die Pretoria Konvensie het, soos die latere Verdrag van Versailles na die Eerste Wêreldoorlog, die kiem van die toekomstige oorlog vervat. Vir die Britse Ryk het Majuba die simbool van vernedering geword. Hulle sou nie rus voordat Transvaal vernietig was nie.
Na drie jaar van protes het Kruger na vore getree as simbool van Boervolk se vryheidstrewe, diplomaat, Afrikaanse kampioen en staatsman wat ver buite die grense van sy eie land gehuldig is. Die volharding, toewyding en integriteit waarmee hy as Calvinis geprotesteer het, het aan hom groot geloofwaardigheid gegee. Ook in Brittanje is Kruger erken as die amptelike leier van die Transvalers, terwyl Afrikaners regdeur die land hom as kampvegter vir hul nasionale ideale beskou het.
Kulturele vryheid
Die beperkte onafhanklikheid het ’n staatkundige ruimte vir kulturele vryheid geskep. Die twee dekades was lank genoeg was om Boervolk in staat te stel om ’n eie identiteit en tradisie te ontwikkel. Die Anglo-Boereoorlog kon die identiteit nie uitwis nie, maar het dit versterk.
Nuwe oorlogswolke
Britse imperialiste soos die Kaapse premier, Cecil John Rhodes, en Alfred Milner was meedoënloos in hul strewe om beheer te kry oor die Transvaalse en Vrystaatse goudvelde. Brittanje het die uitlandervraagstuk en stemregkwessie as verskoning gebruik om volgehoue druk op die Transvaalse regering te plaas. In 1895 het die skatryk Rhodes selfs gepoog om met behulp van sy vertroueling, Leander Starr Jameson, en met goedkeuring van die Britse minister van kolonies, lord Chamberlain, deur middel van ’n staatsgreep, Kruger se regering omver te werp. Die Jameson-inval het klaaglik misluk en Rhodes moes as eerste minister bedank. Brittanje was weereens verneder.
Cecil John Rhodes. Rhodesië is na hom vernoem voordat die land na onafhanklikheid Zimbabwe geword het.
In dieselfde jaar as die Jameson-inval is die Bloukrans-monument ter herdenking van die 1838-moorde tydens die Groot Trek opgerig. Die Transvaalse kommandant-generaal Piet Joubert het persoonlik fondse vir die monument ingesamel en ook die onthulling van die hoeksteen waargeneem. Aan die een kant van die monument staan die woorde: “Zij kochten ons land met hun bloed.” Binne die konteks van 1895, toe die oorlogswolke digter oor die twee republieke saampak, bevestig die woorde Boervolk se verbondenheid aan die land en die duur prys wat hulle vir vryheid betaal het.
Boervolk het deeglik besef wat Rhodes en Milner se doelwit was. Tydens een van die vele samesprekings met Britse verteenwoordigers, het Kruger teenoor Milner uitgeroep: “Dit is nie stemreg wat julle wil hê nie, maar my land!” Die Vrystaatse republiek kon nie op die kantlyn staan in geval oorlog sou uitbreek nie. Na die Britse anneksasie van die diamantvelde en die Eerste Vryheidsoorlog, het ’n hegte verhouding tussen die republieke ontwikkel. Om dié rede het Steyn in September 1899 aan die Vrystaatse Volksraad gevra: “Kan de eene Afrikaner neutraal blijven wanneer de andere voor Afrika sterft?”